4 (אלבום)

4 הוא אלבום האולפן הרביעי של זמרת ה-R&B האמריקנית ביונסה. האלבום יצא לאור ב-24 ביוני 2011. האלבום הגיע למקום הראשון במצעד הבילבורד 200 של ארצות הברית עם מכירות של 310,000 עותקים בשבוע הראשון לצאתו, והיה לאלבום הרביעי ברציפות של ביונסה להיכנס למקום הראשון במצעד זה. עד היום מכר האלבום כ-3.3 מיליון עותקים ברחבי העולם, מתוכם כ-1.5 מיליון בארצות הברית. מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-31. האלבום מאופיין בגיוון רב של סגנונות מוזיקה אמריקאית פאנקית-שחורה. חלק מהשירים הם בסגנון R&B, חלקם דומים למוזיקת רוק של שנות השבעים, חלק מוזיקת פאנק רטרו, דאנס שחור ועוד. האלבום "4" כולל תכנים פמיניסטים רבים, ועוסק במעמד האישה ב-2011 לעומת מעמדה בעבר, ובשליטתה של האישה בעולם. במרבית המדינות הופץ האלבום בשתי מהדורות - מהדורה רגילה, הכוללת 12 שירים, ומהדורת "דלוקס", הכוללת 15 שירים. עם זאת, בכמה מדינות צפויה לצאת מהדורה נוספת ("סופר דלוקס") הכוללת 18 שירים, ביניהם מספר רמיקסים ללהיט "(Run the World (Girls". במהדורה היפנית הרגילה של האלבום יכללו 13 שירים, ובמהדורת ה"סופר דלוקס" שתופץ ביפן יכללו 20 שירים. הראשון, שיצא ב-11 באפריל 2011, הוא "(Run the World (Girls". הסינגל השני הוא "Best Thing I Never Had", שיצא ב-1 ביוני 2011. עטיפת האלבום דורגה במקום ה-30 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex. סינגל שיווקי של האלבום. יצא ב-26 באוגוסט 2011; השיר זכה לביקורות מצוינות וזכה בתואר הבלדה השחורה הטובה לשנת 2011. ב-7 באוקטובר 2011 יצא הסינגל השלישי, "Countdown" (בתרגום חופשי: "ספירה לאחור" או "מצעד"), יחד עם הקליפ; הקליפ כולל מחווה לעולם הריקודים של שנות החמישים. בקליפ לשיר, ישנו קטע ובו נראית נואלס רוקדת אל מול חלון משובץ ומאחוריה רקדניות; קטע זה "זיכה" את נואלס בהאשמה על גנבת צעדי ריקוד של הכוריאוגרפית הבלגית אן תרזה דה קירסמאקר (הקטעים המועתקים). בקליפ זה נראית נואלס רוקדת עם בטנה ההרה. ב-11 באוקטובר 2011 הוציאה נואלס טיזר לקליפ של הסינגל הרביעי שיצא מתוך האלבום, "Love on Top"; נואלס הופיעה בשיר זה בטקס ה-VMA הידוע, בו חשפה את היותה בהיריון. הקליפ המלא לשיר יצא לאור - 16 באוקטובר 2011 ובו נראית נואלס רוקדת בכמה תפאורות של סטודיו ריקוד לצד גברים בתלבושות שונות; הריקוד והמלתחות של נואלס בקליפ זה דומות להופעתה בטקס ה-VMA. השיר יצא כסינגל ב-11 בדצמבר. ב־24 באוקטובר 2011 יצא לאור הסינגל השיווקי השני מן האלבום, העונה לשם "Party" ("לחגוג"). בשיר מתארח זמר ההיפ הופ האמריקני אנדרה 3000 (André 3000) וברמיקס לשיר מתארח הזמר J. Cole. אחד מכותבי השיר הוא קניה וסט. הסינגל הגיע למקום ה-50 במצעד הבילבורד הוט 100, זמן קצר לאחר יציאתו. לרמיקס של השיר יצא קליפ ב־26 באוקטובר של אותה השנה. בקליפ מופיעה נואלס וניצבים אחרים וכן הם מקיימים "מסיבת קרוואנים". בקליפ נראית נואלס מחליפה מספר רב של תלבושות ובהן פריטים מהקולקציות האחרונות של חברות מעצבי העל לואי ויטון וכריסטיאן דיור. ב־27 בנובמבר 2011 הוציאה נואלס קליפ בצבעי שחור-לבן בלבד לשיר "Dance For You" לקידום דיסק ההופעה "4 Intimate Nights with Beyoncé". השיר לקוח מן מגרסה המורחבת של האלבום. הוא הסינגל האחרון שיצא מהאלבום 4. נואלס לא צילמה וידאו קליפ לסינגל אבל ערבבה כמה חלקים מההופעה בלונדון, גלסטנבורי ו-Roseland והקליפ לקוח מהDVD 4:Live At Roseland. 4 Intimate Nights with Beyoncé (בתרגום חופשי: "4 לילות אינטימיים עם ביונסה") הוא סיבוב הופעות קצר שקיימה נואלס כחלק מקידום האלבום, לאורך ארבעה לילות רצופים בחודש אוגוסט 2011. נואלס ביצעה את ההופעות לקהל עומד בלבד, באולם "Roseland Ballroom" בניו יורק. בנוסף לשירים מן האלבום, ביצעה נואלס גם שירים מאלבומים קודמים וכן שירים מהלהקה שבה שותפה בעבר, "Destiny's Child". לאחר פתיחת המכירה באינטרנט, נמכרו כל הכרטיסים בדקות הראשונות של המכירה. סיבוב ההופעות זכה לתשבחות מהמבקרים; רובם כתבו דברי הערכה לנואלס על כך שיכלה להופיע בבמה קטנה יותר ועם להקה גדולה יותר, שכללה 20 נגניות וארבע רקדניות. בלילה האחרון של סיבוב ההופעות, ב-19 באוגוסט 2011, אישרה נואלס לקהל כי המופע היה מצולם, והוא ייצא על גבי DVD. לתהליכי קידום ה־DVD, הוציאה לאור נואלס קטעים מסיבוב ההופעות לחשבון ה-VEVO שלה וביניהם: "I Care", " End Of Time", "I Was Here" ועוד. מידע על האלבום 4 באתר MusicBrainz מידע על האלבום 4 באתר AllMusic האלבום 4 באתר Discogs האלבום 4 באתר ספוטיפיי האלבום 4 באתר יוטיוב שנת ה-4 באתר יוטיוב דפנה לוסטיג‏, אני, עצמי ואנוכי: "4" של ביונסה - עוד סיבה להתאהב בדיווה, באתר וואלה, 11 ביוני 2011 עמית קוטלר, "4" של ביונסה: רצף של שממון, באתר ynet, 12 ביוני 2011 גיא סידיס, על ארבע: על האלבום החדש של ביונסה, באתר nrg‏, 13 ביוני 2011 שרון מולדאבי, ‏פצצה מתבגרת, באתר גלובס, 29 ביוני 2011 Babyface, ביונסה נואלס, Consequence, קניה וסט, ראיין טדר, סוויץ', שיי טיילור, סימבוליק ואן, דה דרים Beyoncé's 'Dangerously in Love' Album Surpasses 5 Million Sold in U.S., Billboard The 200 Best Albums of the 2010s | Pitchfork, web.archive.org, ‏2019-11-06 The 50 Best Pop Album Covers of the Past Five Years, Complex (באנגלית) הקטעים המועתקים